Nafarroako Parlamentuak, 2018ko urtarrilaren 18an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da 2018-2019 ikasturterako aurreinskripzio-prozesuaz informatzeko kanpaina irizpide objektibo, ekitatezko eta informatiboetan oinarrituta egin dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du 2018-2019 ikasturterako aurreinskripzio-prozesuaz informatzeko kanpaina egin dezan irizpide objektibo, ekitatezko eta informatiboetan oinarrituta, seme-alaben eskolatzearen hizkuntza ereduei dagokienez familiei aldez aurretik ezer ezarri gabe eta haiengan eragin gabe”.

Iruñean, 2018ko urtarrilaren 19an

Lehendakaria: Ainhoa Aznárez Igarza